CELEX: 32012D0815
Language: hu
Date: 2012-12-19 00:00:00
Title: 2012/815/EU, Euratom: A Bizottság végrehajtási határozata ( 2012. december 19. ) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Ausztria számára való engedélyezéséről szóló 96/564/Euratom, EK határozat módosításáról (az értesítés a C(2012) 9539. számú dokumentummal történt)

21.12.2012   
            
            
               HU
            
            
               Az Európai Unió Hivatalos Lapja
            
            
               L 352/57
            
         A BIZOTTSÁG VÉGREHAJTÁSI HATÁROZATA
   (2012. december 19.)
   a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Ausztria számára való engedélyezéséről szóló 96/564/Euratom, EK határozat módosításáról
   (az értesítés a C(2012) 9539. számú dokumentummal történt)
   (Csak a német nyelvű szöveg hiteles)
   (2012/815/EU, Euratom)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 13. cikkére,
   mivel:
   
               (1)
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (2) 378. cikkének (1) bekezdése értelmében Ausztria továbbra is adóztathatja a X. melléklet A. részének 2. pontjában felsorolt ügyleteket; ezeket az ügyleteket figyelembe kell venni a héasajátforrás-alap meghatározására.
            
         
               (2)
            
            
               A 2006/112/EK irányelv 378. cikke (2) bekezdésének a) pontja értelmében Ausztria továbbra is mentesítheti a X. melléklet B. részének 5. és 9. pontjában felsorolt ügyleteket; ezeket az ügyleteket figyelembe kell venni a héasajátforrás-alap meghatározására.
            
         
               (3)
            
            
               A hatodik irányelv 28. cikke (3) bekezdésének a) pontja alkalmazásában az Osztrák Köztársaság Európai Közösségekhez való csatlakozásáról szóló okmány (3) IX. melléklete (Adózás) (2) bekezdésének h) pontja 1996. december 31-ig engedélyezte Ausztria számára, hogy az E. melléklet 2. pontjának megfelelő hozzáadottérték-adót vessen ki a fogtechnikusok által hivatásuk gyakorlása keretében nyújtott szolgáltatásokra, valamint a fogorvosok és fogtechnikusok által az osztrák társadalombiztosítás intézményeinek értékesített műfogsorokra; így a Bizottság által a héasajátforrás-alap meghatározása céljából ebben az összefüggésben adott engedélyeket is vissza kell vonni.
            
         
               (4)
            
            
               A hatodik irányelv 28. cikke (3) bekezdésének b) pontja alkalmazásában az Osztrák Köztársaság Európai Közösségekhez való csatlakozásáról szóló okmány IX. melléklete (Adózás) (2) bekezdésének i) pontja addig engedélyezte Ausztria számára, hogy mentesítse az állami postai szolgáltató által nyújtott távközlési szolgáltatásokat a hozzáadottérték-adó alól, amíg a Tanács el nem fogadja az ilyen szolgáltatások adóztatásának közös keretét, vagy, ha az előbb bekövetkezik, az összes jelenlegi tagállam által jelenleg alkalmazott teljes mentesség megszűnésének napjáig, de legalább 1995. december 31-ig; így a Bizottság által a héasajátforrás-alap meghatározása céljából ebben az összefüggésben adott engedélyeket is vissza kell vonni.
            
         
               (5)
            
            
               Ausztria esetében a Bizottság az 1553/89/EGK, Euratom rendelet alapján elfogadta a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Ausztria számára – 1995. január 1-jei hatállyal – való engedélyezéséről szóló 96/564/Euratom, EK határozatot (4).
            
         
               (6)
            
            
               A Bizottság felkérte Ausztriát egyfelől annak ellenőrzésére, hogy az említett, Ausztria számára kifejezett időbeli korlátozás nélkül nyújtott engedélyek továbbra is szükségesek-e, másfelől arra, hogy ezt a Bizottság felé is erősítse meg; Ausztria megerősítette, hogy a két engedélyre már nem tart igényt.
            
         
               (7)
            
            
               Az uniós szabályok egyértelműsége és átláthatósága érdekében az elavult vagy nem alkalmazott rendelkezéseket célszerű hatályon kívül helyezni.
            
         
               (8)
            
            
               Az e határozatban előírt intézkedések összhangban vannak a saját forrásokkal foglalkozó tanácsadó bizottság véleményével,
            
         ELFOGADTA EZT A HATÁROZATOT:
   1. cikk
   (1)   A 96/564/Euratom, EK határozat 2. cikkének 1. pontját el kell hagyni.
   (2)   A 96/564/Euratom, EK határozat 2. cikkének 2. pontját el kell hagyni.
   2. cikk
   Ennek a határozatnak az Osztrák Köztársaság a címzettje.
   
      Kelt Brüsszelben, 2012. december 19-én.
      
         
            a Bizottság részéről
         
         Janusz LEWANDOWSKI
         
            a Bizottság tagja
         
      
   
   
      (1)  HL L 155., 1989.6.7., 9. o.
   
      (2)  HL L 347., 2006.12.11., 1. o.
   
      (3)  HL C 241., 1994.8.29., 336. o.
   
      (4)  HL L 247., 1996.9.28., 39. o.